Zásadne iba mimo vegetačného obdobia, teda počas zimy, skorej jari, avšak iba vtedy, ak vonku naozaj silno mrzne, a poprípade aj počas neskorej a chladnej jesene! Paradoxne, dokrmovanie je potrebné ešte aj v priebehu februára a marca. V tomto období sú totiž prírodné zdroje potravy na minime (korienky, plody atď.). Kŕmenie vtáctva počas jari, leta a jesene, kedy je v prírode dostatok prirodzenej potravy, nie je iba zbytočné, ale i veľmi nebezpečné. Napríklad je  dokázané, že vtáky, ktoré si počas odchovu mláďat nemusia potravu loviť, pretože ju nájde v kŕmidle, ňou nadmerne prikrmujú aj mláďatá. V dôsledku jej nesprávneho zloženia (mláďatá potrebujú najmä živočíšnu, nie rastlinnú potravu, ako sú napr. slnečnicové semienka) u nich dochádza k rôznym vývojovým vadám, najmä deformáciám pohybového aparátu.\r